ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ኣቦይን ኣደይን ሓዊሱ ናይ 15 ስድራ ሬሳ ተፋሒሩ ወፂኡ" 22 ሰነ 2018 ምንጪ ስእሊ, NIGUSSE HAILESILASSIE ንጉሰ ሃይለስላሰ በርሀ ይበሃል። ሐዚ ወዲ 38 ዓመት እዩ። ሕምብርቲ ትግራይ እናተብሃለት ኣብ እትፅዋዕ: ንከተማታትን ዞባታትን ትግራይ እተራኽብ፡ ጎቦታት ገርዓልታ ሓቚፋ ኣብ ዝሓዘት ውቅብቲ ከተማ ከተማ ሓውዜን እዩ ተወሊዱ። ሮቡዕ መፀት ዕዳጋ ሓውዜን ደመቐት ነይሩ። ኣብዛ መዓልቲ ደቂ ዓጋመ፡ ገርዓልታ፡ ዓይባ፡ ሓረማት፡ ፍረወይኒ፡ ነበለት ኮታስ ካብ ኩሎም ከባብታት ትግራይ ንሓውዜን ከቅንዕስ ክሽምትስ ይተምም፡ ሓደ ኾይኑ ድማ ይዉዕል። ሮቡዕ 15 ሰነ 1980 ዓ.ም ግን ዝተፈለየት ነይራ። ነፈርቲ ውግእ ደርጊ ካብ ሰዓት 5፡30 ጀሚረን ንሰዓታት ኣፅዒቐን እናተባረያ ኣብ ልዕሊ ንፁህ ህዝቢ ጭካነ ዝተመልኦ ባሩድ ኣውሪደን። ብስዋ ፍሰስ ተፋሰስ ተሓፂባ ትውዕል ዝነበረት፡ ዕዳጋ ሓውዜን ብደም ተሓፂባ፡ ኣብ ሓንቲ ፀሓይ ልዕሊ 2500 ህዝቢ ሃሊቑ። ንጉሰ'ውን በቲ እዋን ወዲ 8 ዓመት ቆልዓ እዩ ነይሩ። እዚ ኹሉ ግን ሎሚ ድሕሪ 30 ዓመታት ካብ ሕልንኡ ኣይጠፍእን። "ንእሽተይ ቆልዓ እየ ነይረ። ይኹን'ምበር ኩሉ ካብ ሕልናይ ኣይጠፍእን" ይብል እቲ ጥፍኣት ምዝካሩ እናፅለኦ። ወለዱ ንእሽቶ እንዳ ሻሂ ነይራቶም። ከም መብዛሕትኡ ነባሪ ድማ ካብ ኣየር መሕብኢ ትሕቲ ምድሪ ጉድጓድ ኩዒቶም ኣዳልዮም ነይሮም። ይኹን'ምበር እቲ ጉድጓድ መድሐኒኦም ዘይኮነስ መቃብሮም ኮይኑ ውዒሉ። "ወለደይ ኣብቲ እንዳ ሻሂ ኮይኖም ንዓና ቆልዑ ስለዝነበርና ኣቐዲሞም ናብቲ ጉድጓድ ኣቲና ተሓቢእና። ድሕሪ እቲ ደብዳብ፡ ኣቦይ ፡ ኣደይ ሓፍትነይ ሓው ኣኮታተይ ሓዊሱ ናይ 15 ሬሳ ተፋሒሩ ወፂኡ" ክብል ይዝክር። ከመይ ዓብዩ?
